沈拿上個禮拜六來個大逆轉,騎隻「包勝」僅僅啄贏大熱門「八十八十」,開齋似乎有?纗B仔,去到尾場騎東廄隻「加州再豫」,又俾佢有運影贏「勝利專家」,一日之內起個孖,都算係一份非常好聖誕禮物。其實,呢兩場頭馬對沈拿非常重要,對上一次來港當公司騎師,最大力支持佢就係告達理,不過,今季呢個倉口有幾多兵力,大家都知道,好似上周末咁,十場馬告廄只出得一隻「包勝」,真係用得?鴽L源,倉主都用到盡一盡,贏「包勝」係結合騎練兩方面信任,至於贏隻「加州再豫」,可以話對沈拿來講係雪中送炭。原來呢一隻係告東尼給沈拿?鵀珛P馬,假如騎得好,告東尼將會大力支持佢,果然重償下必有勇夫,沈拿贏呢隻「加州再豫」真係出盡功架,而呢次夜賽,告東尼倉立即再支持佢騎隻四班實力分子「星光大師」,今次出戰第五場千二米,希望藉沈拿騎功能替呢隻馬重開勝利門。「星光大師」情況亦好似「加州再豫」咁,早於季內落回四班時已有水準爭勝,但用過多位騎師,有愛將巫顯東,大師傅田泰安、貝湯美及蘇兆輝等都未能再替呢隻馬重啟勝門,當然,跑唔出水準取勝,最主要亦視乎本身有冇運氣,抽唔抽到個靚檔位,因為跑馬地短途賽,尤其千二米及一哩,冇個好檔位幫一幫手,真係贏梗都可以變輸,呢次「星光大師」抽個二檔上陣,再加上有沈拿呢位悍將幫?鴾漶A呢隻馬希望可以再替呢對騎練增添頭馬成績。
讀文匯報PDF版面